זיהוי: צמחים חדשים שנשתלו ביומיים האחרונים מראים סימני נבילה (כמישה). תהליך השתילה טראומטי לשתילים הצעירים, והם עשויים להראות קשיי התאוששות לאחר השתילה ואף לא לשרוד את השתילה. במידה והצמח מראה סימני מצוקה, וודאו שהשורשים נוגעים במים, אין צורך ביותר מכמה מ”מ. פתרון 1. השתדלו לשתול את השתילים בהקדם האפשרי, ולא יותר מיומיים אחרי הרכישה. 2. הקפידו לשמור את השתילים במקום מוצל והרטיבו את השורשים שלהם. 3. בזמן השתילה, שימו לב שלפחות חלק מהשורשים נוגעים במים. מנגד, שימו לב שמצע הגידול לא נוגע בצוואר השורש (בסיס הגבעול). 4. בקיץ הקפידו לשתול את השתילים בשעות קרירות. בעדיפות לאחר הצהריים, בחורף הימנעו משתילה לפני סופה רצינית.